OpenLLM-France/wikimedia huggingface dataset:
# Filemó i Baucis

* Pe a altres significats vegeu Baucis
Filemó (en grec antic Φιλήμων) i Baucis (Βαυκίς), són dos personatges de la mitologia romana que apareixen a Les Metamorfosis d'Ovidi com a exemple d'hospitalitat.
Filemó era un pagès molt pobre, casat amb Baucis, una dona frígia. Un dia van acollir a la seva cabana dos viatgers que recorrien Frígia. Eren Zeus i Hermes que visitaven la Terra disfressats de captaires. Els altres habitants de la regió no havien volgut acollir els dos estrangers, i només aquell matrimoni els va obrir la porta. El déus, enfurismats, van enviar un diluvi a tot el país, que va respectar la casa dels dos ancians. La barraca es va transformar en un temple. Zeus i Hermes els van voler concedir un desig, i ells van demanar ''Morir al mateix instant''. Els déus els van deixar arribar a molt, molt vells, i, quan va ser el moment, els van satisfer l'anhel, transformant-los tots dos alhora: Baucis en un til·ler, Filemó en una alzina, que s'aixecaven junts davant del temple que abans havia estat la seva cabana.
Aquest mite fa referència a la xenofília, l'amor (φιλία) als estrangers (ξένος), el contrari de xenofòbia. La llegenda de Filemó i Baucis fa referència en la literatura com a exemple de l'amor que sobreviu a la vellesa i dura fins a la mort. Goethe, Proust i Beckett van fer versions d'aquesta història. També va inspirar grans pintors com Rubens i Rembrandt i músics, com Gounod (òpera Baucis i Filemó).
Al cinturó d'asteroides del sistema solar n'hi ha un que duu el nom de Baucis.

## Referències

* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 70. ISBN 9788496061972.
* ↑ «FILEMÓ I BAUCIS, AMOR INCONDICIONAL FINS A LA MORT». Arxivat de l'original el 2020-02-26. [Consulta: 26 febrer 2020].
* ↑ «Com tracta l'amor la mitologia?».
# Formiguer ala-rogenc

El formiguer ala-rogenc (Phlegopsis erythroptera) és una espècie d'ocell de la família dels tamnofílids (Thamnophilidae).

## Hàbitat i distribució

Habita el sotabosc de la selva pluvial de les terres baixes fins als 500 m, des del sud-est de Colòmbia i sud-oest de Veneçuela, cap al sud, a través de l'est d'Equador i est de Perú fins al nord de Bolívia i oest amazònic del Brasil.

## Referències

* ↑ «Formiguer ala-rogenc». Cercaterm. TERMCAT, Centre de Terminologia. Rev. 10/05/2021(català)
# Francesc Gil

Francesc Gil (? País Valencià, segle xviii - ? País Valencià, segle XIX) va ser un botànic valencià.
Col·laborà amb Antoni Cavanilles i Palop en la recol·lecció de plantes del País Valencià. Hi ha una constància d'un manuscrit seu "Apuntes sobre plantas de Valencia, con sus nombres científicos y vulgares", on se citaven diverses plantes de València. A l'inici del 1802, el rector de la Universitat de València Vicent Blasco va encarregar-li el disseny del Jardí Botànic a l'Hort de Tramoieres, als afores de la ciutat. Durant la invasió francesa, s'estigué a Mallorca, on herboritzà, arranjà un petit jardí botànic a l'hort del Temple i inicià un curs de botànica. Tornà a València el 1815 i fou corresponsal de Mariano Lagasca, a qui envià plantes dels saladars del l'Albufera de València i diferents varietats d'arròs, i el 1820 donà cursos d'agricultura a la Societat Econòmica d'Amics del País.

## Referències

* 1 2 3 «Francesc Gil». Gran Enciclopèdia Catalana. Barcelona: Grup Enciclopèdia Catalana.
* ↑ Serra Lalig, Luis. Estudio crítico de la flora vascular de la provincia de Alicante: aspectos nomenclaturales, biogeográficos y de conservación. Editorial CSIC, 2007, p. 66–67. ISBN 978-84-00-08616-9 [Consulta: 17 abril 2020].
* ↑ El Jardí Botànic de la Universitat de València. Universitat de València, 2001, p. 17. ISBN 978-84-370-5227-4 [Consulta: 17 abril 2020].
* ↑ Benito Goerlich, Daniel. Herència pintada: Obres pictòriques restaurades de la Universitat de València. Universitat de València, 2002, p. 282. ISBN 978-84-370-5358-5 [Consulta: 17 abril 2020].
# Francesc Gil i Borràs

Francesc Gil i Borràs (Les Voltes, Riudecols, el Baix Camp, 1828 - Reus, el Baix Camp, 1885) va ser un destacat enòleg català.
Posseïa una gran finca al Priorat, però sempre va viure a Reus, fins a la mort, encara que, accidentalment, no hi va néixer. A la seva fàbrica de vins de Reus es va iniciar en l'enologia i en l'art de crear vins fins, especialment el vi escumós, i ho va aconseguir, de manera que va ser el primer a fabricar el vi escumós conegut com a "xampany de Reus". Inicialment va estar associat a Domènec Soberano, però després va continuar sol i els seus xampanys van guanyar diversos premis. A la seva mort, el 1885, solter i amb poca família, la fàbrica va continuar sota el nom de Miró i Tarragó, fins a la desaparició de l'escumós reusenc.
La ciutat de Reus li ha dedicat un carrer.

## Referències

* ↑ Tricaz, Enric. Homes i dones pels carrers de Reus. Valls: Cossetània, 2010, p. 52. ISBN 9788497916929.
# Don Camillo (pel·lícula de 1983)

Don Camillo és una pel·lícula italiana dirigida, interpretada i produïda per Terence Hill, estrenada l'any 1984, nova adaptació de les aventures de don Camillo, portades a la pantalla per primera vegada l'any 1952 amb El petit món de don Camillo. Ha estat doblada al català.

## Argument

La vida de la ciutat de Pomponesco en la Província de Màntua (encara que les novel·les de Guareschi i les pel·lícules que havien estat rodades anteriorment tenen lloc a Brescello a Emília-Romanya), marcades per la rivalitat entre l'alcalde comunista Peppone i el capellà Don Camillo.

## Repartiment

* Terence Hill: Don Camillo
* Colin Blakely: Peppone
* Mimsy Farmer: Jo Magro
* Andy Luotto: Smilzo
* Joseph Ragno: Brusco
* Jennifer Hingel: Lilly
* Ross Hill: Magrino
* Franco Diogene: Binella
* Bianca Doria

## Bibliografia

* Chiti, Roberto; Roberto Poppi; Enrico Lancia. Gremese. Dizionario del cinema italiano (en italià), 1991. ISBN 978-8-877-42423-5.

## Referències

* ↑ esadir.cat. Don Camillo. esadir.cat.
* ↑ «Don Camillo». IMDb.
# Xenorhina parkerorum

Xenorhina parkerorum és una espècie de granota de la família Microhylidae que viu a Indonèsia i Papua Nova Guinea.

## Referències

* Richards, S. & Price, D. 2004. Xenorhina parkerorum. Llista Vermella d'Espècies Amenaçades de la UICN 2006. Consulta: 27 d'abril del 2008.
# Kamthi

Kamthi (Kampti o Kamptee) és una ciutat i municipalitat del districte de Nagpur a Maharashtra a la confluència dels rius Kanhan, Pench i Kolar. La seva població segons el cens de 1991 era de 73.071 habitants i al cens del 2001 de 84.340 habitants. La població el 1872 era de 48.831 habitants, el 1881 de 50.987; el 1891 de 53.159 i el 1901 de 38.888.

## Història

Kampthi, amb el nom de Kamptee, fou fundada el 1821 pels britànics com a "cantonment" o camp militar per la força subsidiaria per Nagpur. Va sorgir una vila al sud-est del campament, que va esdevenir aviat un centre de comerç, fins a l'arribada del ferrocarril al final del segle quan les transaccions comercials es van concentrar a Nagpur (ciutat). La població va començar a descendir després de 1891. Amb el creixement de Nagpur al segle xx, Kamthi va acabar esdevenint al final del segle un virtual suburbi allunyat de Nagpur (a 17 km al nord-est). La ciutat compta amb uns 40 mesquites destacant la de Jama Masjid; altres temples destacats són el de Ram Mandir (del segle XIX), la Badi Masjid, la mesquita Kolsatal Mosque i el temple budista del Palau del Drac (de 1999) visitat per un milió de budistes a l'any. És la seu de la Officers Training Academy for National Cadets Corps, una academia d'oficials, i d'un regiment, el més antic de l'Índia, la Brigada dels Guàrdies.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Sordina

La sordina és un estri o mecanisme que permet que un determinat instrument musical soni més fluix. Al mateix temps li altera el timbre. No tots els instruments tenen possibilitat d'aplicar una sordina. En els instruments de corda fregada la sordina és un peça que es col·loca damunt del pont. En els instruments de metall és una peça de forma cònica que es col·loca a la campana, interferint el so que en surt. En el piano, la sordina és un mecanisme que apaga la vibració de les cordes i que s'acciona mitjançant un pedal.

## Referències

* ↑ «GDLC - sordina». [Consulta: 17 novembre 2018].
# Megarcys yosemite

Megarcys yosemite és una espècie d'insecte plecòpter pertanyent a la família dels perlòdids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Nord-amèrica: Oregon, Califòrnia i Washington.

## Referències

* ↑ Klapálek, 1912. Coll. Zool. Selys. 4(1):10.
* ↑ uBio (anglès)
* ↑ Needham & Claassen, 1925. The Thomas Say Foundation II:56. «Enllaç».
* 1 2 3 Catalogue of Life (anglès)
* ↑ uBio (anglès)
* ↑ The Taxonomicon (anglès)
* 1 2 Plecoptera Species File (Version 1.1/4.0) (anglès)
* ↑ Stoneflies of Oregon (anglès)
* ↑ Stoneflies of Clackamas County, Oregon (anglès)
* ↑ Jewett, S.G., Jr., 1960. The stoneflies (Plecoptera) of California. Bulletin of the California Insect Survey, 6(6): 125-177.
* ↑ Kondratieff, B.C. i R.A. Lechleitner, 2002. Stoneflies (Plecoptera) of Mount Rainier National Park, Washington. Western North American Naturalist, 62: 385-404.
* ↑ Stoneflies of Pierce County, Washington (anglès)
* ↑ Stoneflies of Washington (anglès)
* ↑ Global Species Arxivat 2016-03-04 a Wayback Machine. (anglès)
* ↑ NatureServe (anglès)
* ↑ Flyfishing Entomology - North American Stoneflies (anglès)
* ↑ Perlodidae Species Listing (anglès)
* ↑ Stoneflies of the United States (anglès)

## Bibliografia

* Claassen, 1940. Mem. Cornell agric. Exp. Sta. 232:116.
* Ricker, 1952. Ind.Univ.Pub.Sci.Ser. 18:78.
* Illies, 1966. Das Tierreich 82:372.
# Meconopsis gakyidiana

Meconopsis gakyidiana és una planta del gènere Meconopsis i de la família Papaveraceae. És la flor nacional del Bhutan a més d'una de les tres espècies del gènere Meconopsis endèmiques del Buthan, juntament amb Meconopsis bhutanica, Meconopsis superba i Meconopsis elongata. és una espècie relativament nova, ja que abans es considerava una subespècie de Meconopsis grandis; el desembre de 2017, un estudi dut a terme per investigadors japonesos va dir que la Meconopsis gakyidiana era una espècie independent. Inicialment es va classificar, com ja s'ha dit abans com a Meconopsis grandis, per a després ser considerada una subespècie dins d'aquesta espècie (M. grandis orientalis) i actualment com a nova espècie degut a les diferències significatives que hi havia entre les poblacions de M. grandis.

## Etimologia

El terme Meconopsis prové del grec antic mekon (rosella) i opsis (aparença) en referència a la similitud de les plantes del gènere amb les veritables roselles (Papaver). Segons els descobridors de la nova espècie, el terme gakyidiana prové de la paraula en dzongkha per a felicitat -gakyid-, ja que reflecteix les aspiracions culturals del Bhutan en relació a la felicitat nacional bruta.

## Distribució

L'espècie Meconopsis gakyidiana es troba a l'est del Bhutan, molt a prop d'Arunachal Pradesh i el Tibet, normalment creix i viu en alçades properes als 4000 metres sobre el nivell del mar, envoltada de les flors grogues de l'espècie Meconopsis paniculata.

## Característiques

La planta, a finals de primavera, produeix flors grosses (de 4 a 5 centímetres de diàmetre) d'un color blau cel profund. Les flors solen ser poc profundes amb forma de copa i generalment amb 4 pètals. Les plantes tenen una alçada d'entre 18 i 40 centímetres i presenten tiges que s'eleven des d'una roseta basal de fulles gruixudes dentades. Les flors, quan es marceixen, donen lloc a beines plenes de llavors. La dificultat que presenta el conreu d'aquesta planta l'ha fet coneguda en alguns sectors de la jardineria.

## Referències

* ↑ «The National Flower of Bhutan found to be a New Species» (en anglès). Ministeri d'Agricultura i Boscos - Reial Govern del Bhutan. Arxivat de l'original el 2020-08-04. [Consulta: 25 novembre 2018].
* ↑ «Bhutan's National Flower finally identified» (en anglès). The Journalist. Arxivat de l'original el 2018-11-26. [Consulta: 25 novembre 2018].
* 1 2 3 4 5 Yoshida, Toshio; Yangzom, Rinchen; Long, David «Dancing butterflies of the East Himalayas: New Meconopsis species from East Bhutan, Arunachal Pradesh and South Tibet» (en anglès). Sibbaldia: the Journal of Botanic Garden Horticulture, 0, 14, 17-01-2017. ISSN: 2513-9231.
* ↑ «National flower renamed as Meconopsis gakyidiana» (en anglès). BBS News, 30-03-2017.
* 1 2 3 «Meconopsis grandis» (en anglès). Missouri Botanical Garden. [Consulta: 25 novembre 2018].
# Mentó (desambiguació)

«Mentó» té aquests significats:
* Anatomia: el mentó (del llatí mentum, que té el mateix significat), és la prominència de la cara corresponent a la mandíbula inferior. També s'anomena barbeta.
* Antropologia: el mentó és el punt antropològic i craniomètric situat a l'extrem inferior de la línia mediana del mentó en una projecció lateral de la mandíbula.
* Entomologia: el mentó és la peça basal del llavi d'alguns insectes, com és el cas dels mastegadors.
* Biografia: Gai Juli Mentó, va ser un cònsol romà (431).
# Meadow Vista

Meadow Vista és una concentració de població designada pel cens dels Estats Units a l'estat de Califòrnia. Segons el cens del 2000 tenia 3.096 habitants.

## Demografia

Segons el cens del 2000, Meadow Vista tenia 3.096 habitants, 1.140 habitatges, i 918 famílies. La densitat de població era de 222,6 habitants/km².
Dels 1.140 habitatges en un 33% hi vivien nens de menys de 18 anys, en un 68,9% hi vivien parelles casades, en un 8,2% dones solteres, i en un 19,4% no eren unitats familiars. En el 15,1% dels habitatges hi vivien persones soles el 7,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,72 i el nombre mitjà de persones que vivien en cada família era de 2,99.
Per edats la població es repartia de la següent manera: un 25,5% tenia menys de 18 anys, un 4,5% entre 18 i 24, un 24,1% entre 25 i 44, un 29,8% de 45 a 60 i un 16,1% 65 anys o més.
L'edat mediana era de 43 anys. Per cada 100 dones de 18 o més anys hi havia 94,8 homes.
La renda mediana per habitatge era de 59.980 $ i la renda mediana per família de 65.474 $. Els homes tenien una renda mediana de 55.132 $ mentre que les dones 28.682 $. La renda per capita de la població era de 27.504 $. Cap de les famílies i l'1,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Meadow Vista». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 18 juliol 2010].
* ↑ «Geographic Comparison Table- Meadow Vista». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# Mercè Solsona Llansamà

Mercè Solsona Llansamà (Barcelona?, 1922 - Barcelona, 7 de març de 2015) fou una tennista i jugadora de tennis de taula catalana.
Membre del Reial Club de Tennis del Turó, guanyà un Campionat de Catalunya de tenis en categoria individual (1950) i dos de dobles (1961 i 1962). També fou Campiona d'Espanya individual (1951). Practicà també el tennis de taula amb el Club de Tennis Barcino. Durant la dècada del 1950 aconseguí deu títols de Campiona de Catalunya, un en individual (1952), sis de dobles (1955, 1957, 1958, 1959, 1960, 1961, fent parella amb Alicia Guri), dos de dobles mixtos (1956, 1957, fent parella amb Albert Dueso) i un per equips (1956). A nivell estatal, es proclamà campiona d'Espanya en tretze ocasions, una en individual (1952), cinc de dobles (1952, amb Isabel Bas, 1953, 1954 1955, 1956, amb Alicia Guri), dos de dobles mixtos (1952, 1955) i cinc per equips (1952, amb el Club Ariel, 1953, 1954. amb el Club Mayda, 1955, 1956, amb el CT Barcino). Entre d'altres reconeixements, rebé la medalla d’argent al mèrit esportiu de la ciutat de Barcelona el 1954.

## Referències

* ↑ «Mercè Solsona Llansamà». Enciclopèdia de l'esport català. Barcelona: Grup Enciclopèdia Catalana.
* ↑ «Mercè Solsona Llansamà : Fallecimiento». La Vanguardia, 08-03-2015. [Consulta: 29 gener 2023].
# Mehdi Labeyrie

Mehdi Jamel Labeyrie-Hafsi, (Bordeus, França, 23 de febrer de 1978) és un jugador de bàsquet francès. Amb 2.03 metres d'alçada, jugava en la posició d'aler pivot. D'origen tunisià, va participar en els Jocs Olímpics de Londres 2012 amb Tunísia.

## Carrera esportiva

Es va formar a les categories inferiors de l'INSEP francès i del Pau-Orthez, amb qui va debutar a la lliga francesa l'any 1996. Va jugar en diferents equips francesos fins que en la temporada 2000-01 fitxaria pel Joventut de Badalona de la lliga ACB. A Badalona s'hi va estar tres anys, i després s'un altre any a França tornaria a la lliga espanyola el 2004, per jugar a la LEB amb Los Barrios. La temporada següent tornaria a França, on s'hi retirà el 2015.

### Internacional

Labeyrie va ser internacional amb la selecció francesa júnior, disputant l'Eurobasket i aconseguint la medalla de plata. Els seus orígens tunisians li van permetre, anys més tard, ser internacional amb la selecció tunisiana i participar en els Jocs Olímpics de Londres el 2012.

## Referències

* 1 2 «Mehdi Labeyrie: Pocos minutos, mucha felicidad» (en castellà). Endesa Basket Lover, 25-06-2014 [Consulta: 21 juny 2018].
* ↑ Mehdi Labeyrie jugador a l'ACB
# Massacre de Mỹ Lai

Es coneix com a massacre de Mỹ Lai l'assassinat d'entre 347 i 504 civils vietnamites el 16 de març de 1968, durant la Guerra del Vietnam per part de tropes de l'exèrcit dels Estats Units d'Amèrica. La majoria de les víctimes eren dones, nens i ancians, alguns dels quals foren mutilats i algunes dones violades abans de ser assassinades. Malgrat que inicialment s'inculparen 26 soldats dels Estats Units pels fets, finalment només l'oficial William Calley fou condemnat a pena de mort acusat de matar 22 civils, però va complir únicament 3 anys i mig d'arrest domiciliari.

## Referències

* ↑ Brownmiller, Susan. Against Our Will: Men, Women and Rape. Simon & Schuster, 1975, p. 103–05. ISBN 978-0-671-22062-4.
* ↑ Murder in the name of war: My Lai, BBC News, 20 juliol 1998.
# Metro de Sapporo

El Metro de Sapporo (札幌市営地下鉄 Sapporo-shiei-chikatetsu) és un sistema de transport per ferrocarril subterrani de la ciutat de Sapporo, capital de Hokkaido, Japó. Està operat per l'Oficina de Transport de la Ciutat de Sapporo i és l'únic metropolità de tot Hokkaido.

## Història

El ferrocarril metropolità de Sapporo es va fundar en desembre de l'any 1971 amb l'obertura de la línia Namboku, línia que travessa la ciutat de sud a nord, la qual seria ampliada més tard, en 1978. La data de construcció no és casual, ja que està fet per a les olimpíades de 1972. Més tard, l'any 1976 es va obrir la segona línia, la línia Tōzai, la qual travessa la ciutat de est a oest. Aquesta línia no seria ampliada fins a l'any 1999. La tercera i darrera línia és la més moderna ja que fou oberta el 1988. Es tracta de la línea Tōhō, que pocs anys després, en 1994 va ser ampliada.

## Línies

| Color i icona | Color i icona | Lletra | Nom | Traducció literal | Primer segment obert | Darrera extensió | Llargaria | Estacions |
| Verd | | N | Línia Nanboku | Línia Sud-Nord | 1971 | 1978 | 143 km | 16 |
| Taronja | | T | Línia Tōzai | Línia Est-Oest | 1976 | 1999 | 201 km | 19 |
| Blau | | H | Línia Tōhō | Línia Higashi-Toyohira | 1988 | 1994 | 136 km | 14 |
| Total: | Total: | Total: | Total: | Total: | Total: | Total: | 480 km | 49 |

## Referències

* ↑ https://www.sapporostation.com/sapporo-subway-namboku-tozai-and-toho-lines/
# Michelozzo

Michelozzo di Bartolommeo, també dit Michelozzo Michelozzi (potser per error) o simplement Michelozzo (1396 – 1472), va ser un arquitecte i escultor de Florència (Itàlia). Va ser aprenent de Donatello.
Com a escultor va treballar, sobretot, el marbre, el bronze i l'argent. L'estàtua del jove sant Joan que es troba damunt de l'entrada de la catedral de Florència, així com la que es troba darrere del baptisteri, van ser fetes per Michelozzo. També va esculpir una bellíssima estàtua de sant Joan Baptista, en argent, per a l'altar major de l'església de Sant Joan.
L'any 1428, junt amb Donatello, va construir el púlpit, a l'aire lliure, en el cantó de la catedral de Sant Esteve, a Prato.
El magnífic palau Mèdici, a Florència (1444), construït per Cosme de Mèdici, va ser projectat per Michelozzo, una de les més notables empreses arquitectòniques que combina la delicada lleugeresa —característica del gòtic prematur italià— amb l'estil clàssic rigorós. Aquesta obra constitueix, encara avui, l'arquetip d'un palau florentí.
El seu gran amic i mecenes, Cosme de Mèdici, el va acompanyar durant un temps a Venècia l'any 1433. A aquesta ciutat va construir la Biblioteca de San Giorgio Maggiore, entre altres obres.
Michelozzo va ser contractat, el 8 de maig de 1461, per la República de Ragusa (Dubrovnik), per supervisar els treballs de les fortificacions de la ciutat. Les seues aportacions van resultar molt efectives en les casernes còniques i allargades de Minceta, la principal torre defensiva, i es consideren una innovació de Michelozzo i un precedent —vint anys anterior— de les casernes el·líptiques realitzades a Rocca d'Òstia per Baccio Pontelli.

## Algunes obres

* Reforma de la Santíssima Anunciació, Florència (1444)
* Palau Mèdici, Florència (1444-1464)
* Convent de Sant Marc, Florència (1296-1472)
* Vil·la Mèdici, Careggi
* Vil·la Mèdici, Cafaggiolo
* Palau Comunal, Montepulciano (1440)
# Michael Carrick

Michael Carrick (nascut a Wallsend, Tyne i Wear, Anglaterra, el 28 de juliol del 1981), és un futbolista professional anglès que actualment juga de migcampista al Manchester United FC de la Premier League anglesa. Carrick, també juga per la selecció d'Anglaterra des del 2001. La temporada 2007-08 va aconseguir un dels seus majors èxits futbolístics en guanyar la UEFA Champions League.

## Palmarès
### West Ham United

* 1 Copa Intertoto: 1999.

### Manchester United

* 1 Campionat del Món de Clubs: 2008.
* 1 Lliga de Campions: 2007-08.
* 1 Lliga Europa de la UEFA: 2016-17.
* 5 FA Premier League: 2006-07, 2007-08, 2008-09, 2010-11, 2012-13.
* 1 Copa anglesa: 2015-16.
* 3 Copa de la lliga anglesa: 2008-09, 2009-10, 2016-17.
* 6 Community Shield: 2007, 2008, 2010, 2011, 2013, 2016.

## Enllaços externs

* Perfil de Michael Carrick a Manutd.com (anglès)
* Perfil de Michael Carrick a Footballdatabase.com (anglès)
Michael Carrick amb Anglaterra - Plantilles de navegació :
Selecció de futbol d'Anglaterra – Copa del Món de Futbol de 2006
1 Robinson •
2 Neville •
3 A. Cole •
4 Gerrard •
5 Ferdinand •
6 Terry •
7 Beckham •
8 Lampard •
9 Rooney •
10 Owen •
11 J. Cole •
12 Campbell •
13 James •
14 Bridge •
15 Carragher •
16 Hargreaves •
17 Jenas •
18 Carrick •
19 Lennon •
20 Downing •
21 Crouch •
22 Carson •
23 Walcott •
Seleccionador: Eriksson
Selecció de futbol d'Anglaterra – Copa del Món de Futbol 2010
1 James •
2 Johnson •
3 A. Cole •
4 Gerrard  •
5 Dawson •
6 Terry •
7 Lennon •
8 Lampard •
9 Crouch •
10 Rooney •
11 J. Cole •
12 Green •
13 Warnock •
14 Barry •
15 Upson •
16 Milner •
17 Wright-Phillips •
18 Carragher •
19 Defoe •
20 King •
21 Heskey •
22 Carrick •
23 Hart •
Entrenador: Capello :